A green letter on a black background

AI-generated content may be incorrect.AGENŢIA ROMÂNĂ DE ASIGURARE A CALITĂŢII ÎN ÎNVĂŢĂMÂNTUL SUPERIOR

*Membră în Asociația Europeană pentru Asigurarea Calității în Învățământul Superior - ENQA*

*Înscrisă în Registrul European pentru Asigurarea Calității în Învățământul Superior - EQAR*

Nr. înregistrare: 5054 / 03.10.2024 *Documentul de referinţă 1*

RAPORTUL DEPARTAMENTULUI DE EVALUARE A CALITĂŢII al ARACIS PRIVIND EVALUAREA EXTERNĂ A CALITĂŢII ACADEMICE

din

INSTITUŢIA DE ÎNVĂŢĂMÂNT SUPERIOR ACREDITATĂ

UNIVERSITATEA DIN ORADEA

**Asistență medicală generală – ÎF**

|  |  |
| --- | --- |
| Menținerea acreditării  Capacitatea de a școlariza în primul an de studii: 80 studenți | *Standarde și indicatori de performanță generali și specifici parțial îndepliniți:*  Sunt parţial îndepliniţi următorii itemi: 20; 22; 36; 68; 76; 77; 100; 109.   * Clădirea Facultății de Medicină, în care funcționează în special disciplinele preclinice, nu oferă condiții corespunzătoare pentru desfășurarea activității didactice, necesitând ample operațiuni de reabilitare/dotare. Conform discuțiilor cu conducerea universitatii si facultatii, spațiile proprii care necesită reabilitare vor intra într-un amplu proces de modernizare, în cadrul unui proiect. * La vizită, s-a constatat că nu este riguros respectată prevederea standardelor specifice C12 referitoare la dimensionarea formațiunilor de studii (Pentru disciplinele fără stagii clinice, numărul de studenți/grupă este de maximum 15. Pentru disciplinele cu stagii clinice, numărul de studenți pe grupă este de maximum 10.) În condițiile în care acest standard se va respecta, numărul de locuri în sălile de laborator ar fi corelat cu mărimea formațiilor de studiu (grupe).   Lipsește un ghid de practică care să se adreseze exclusiv studenților si care să fie cunoscut de către aceștia, prin diverse acțiuni de mediatizare sau reglementare ale facultății. De asemenea, există nemultumiri legate de modul de desfășurare a activității practice la disciplinele de specialitate, fiind solicitată mai multă atenție și îndrumare din partea cadrelor didactice/tutorilor de practică.   * Din analiza orarului de pe site-ul FMF și a anexei formațiuni de studiu, precum și în timpul vizitei la fața locului, rezultă că la programul evaluat există 1 serie cu 6 grupe ceea ce înseamnă aprox 12-13 studenți/grupă, ceea ce nu corespunde standardelor specifice C12. * Din orarul facultății, pentru programul de studii evaluat, nu rezultă posibilitatea desfășurării normale a procesului de învățământ, în condițiile legii, pentru toate disciplinele. * Activitatea științifică a cadrelor didactice depășește în medie o publicație/realizare didactică pe an, în ultimii 10 ani. Din CV-urile prezentate nu reiese că această condiție a fost îndeplinită în fiecare an de către fiecare cadru didactic, existând unele diferențe între performanțele cadrelor didactice în domeniul cercetării. * Studenții au semnalat faptul că nu sunt consultați cu privire la programarea examenelor și că au existat sesiuni în care au fost programate 3 examene, în trei zile succesive, la 3 discipline diferite, iar această situație le-a creat dificultăți.   ***Recomandări:***   * Identificarea cu prioritate de soluții pentru reabilitarea/dotarea spatiilor destinate desfasurarii activitatilor didactice, în mod deosebit celor aparținând disciplinelor preclinice (ex: disciplina Anatomie), dotarea cu mobilier modern etc.; până la finalizarea lucrărilor, instituția va oferi FMF spațiile și condițiile necesare desfășurării acestor activități; * Dezvoltarea și modernizarea bazei materiale pentru toate activitățile didactice și de cercetare științifică; * investițiilor în baza materială pentru persoane cu dizabilități. * Corelarea spațiilor alocate desfășurării activității didactice (stagii practice, laboratoare simulări etc.) cu mărimea formațiilor de studiu -grupe, subgrupe etc., conform normativelor ARACIS în vigoare; * Se vor transmite echipei de evaluare documentele asumate de Senatul universitar prin care este aprobată dimensionarea formațiunilor de studii, conform prevederilor standardelor specifice C12 în vigoare. * Identificarea cu prioritate a unor soluții, astfel încât, începând cu anul universitar următor, toate cadrele didactice care predau la programul de studii AMG (și la alte programe de studii din domeniul Sănătate din instituție) să aibă pregătirea necesară, conform disciplinei predate (ex.: obținerea celei de a doua specialități); * Creșterea numărului de cadre didactice care provin din profesie (asistenți medicali generaliști licențiați, cu masterat și doctorat/doctoranzi) pentru disciplinele de specialitate (nursing, îngrijiri calificate etc.); * Încurajarea absolvenților programului de studii AMG să urmeze studii universitare de masterat și doctorat, să opteze pentru cariera didactică; * Scoaterea la concurs a unor posturi de asistent universitar pe perioadă determinată   pentru doctoranzii existenți.   * Pentru stagiile clinice de specialitate derulate în timpul semestrelor, fiecare la specialitatea respectivă, precum și pentru activitățile practice desfășurate sub coordonarea tutorilor de practică (gărzi, stagii de practică desfășurate în timpul semestrelor, stagii de practică de specialitate desfășurată comasat pe perioada verii și stagiul profesional), instituția de învățământ superior va face anual dovada că a încheiat convenții de colaborare, contracte sau alte documente cu bazele clinice de învățământ în care vor fi precizate locul și perioada desfășurării activității practice dar și modul de organizare și îndrumare, responsabilii din partea instituției de învățământ superior și ai bazei clinice de învățământ. Este necesară revizuirea convențiilor/ contractelor cadru pentru a se detalia modul de organizare și îndrumare a acestor activități; * Pentru *gărzi*, stagii de practică desfășurată în timpul semestrelor, stagii de practică de specialitate care se desfășoară comasat în perioada verii și stagiul profesional, vor fi nominalizați tutori de practică (cadre didactice ale programului de studii AMG la discipline clinice de specialitate și asistenți medicali cu studii superioare, având o vechime de minimum 5 ani în domeniul asistenței medicale) ale căror responsabilități privind activitatea didactică/de îndrumare a studenților vor fi clar precizate; * Pentru practica de specialitate și stagiul profesional, fișa disciplinei va preciza clar și în detaliu: obiectivele, tematica, tipurile de activități și eșalonarea pe durata studiilor, sarcinile studentului, resursele disponibile (umane, bibliografice etc.), formele și   criteriile de evaluare a rezultatelor învățării. Stagiile de practică de specialitate de vară se vor derula în fiecare an de studii și vor conține în tematică subiecte corelate  cu disciplinele studiate în anul respectiv;   * Consemnarea efectuării sarcinilor/manevrelor în caietul de practică al studentului, cu semnarea fiecărei consemnări de către tutorele de practică; * Realizarea unui ghid de practică. * Asigurarea standardului legat de numărul de studenți/grupă; * Grupele de studenți vor fi dimensionate diferit, criteriul fiind interacțiunea directă cu pacientul în timpul activității didactice. Disciplinele cu stagiu clinic sunt disciplinele la care activitatea didactică implică interacțiunea directă cu pacientul, indiferent de anul de studii în care se regăsesc acestea. Disciplinele fără stagiu clinic sunt disciplinele care nu implică interacțiunea directă cu pacientul; Pentru disciplinele fără stagii, numărul de studenți/grupă este de maximum 15. Pentru disciplinele cu stagii clinice, numărul de studenți pe grupă este adaptat spațiilor din bazele clinice d e învățământ în care se desfășoară acestea și este de maximum 10. La disciplinele complementare, numărul de studenți nu va depăși 25/grupă. * organizarea orarului de activități didactice astfel încât studenții să aibă timp să ajungă de la o locație la alta sau activitățile didactice succesive să se desfășoare în locații care să nu necesite deplasarea studenților la distantă în programul zilnic. * Identificarea de soluții ca toate cadrele didactice să aibă anual cel puțin o publicație sau o realizare didactică sau științifică; * dezvoltarea unor mecanisme instituționale de raportare centralizată a rezultatelor activității didactice și științifice a cadrelor didactice, cu o monitorizare anuală a * îndeplinirii criteriilor minime de performanță de către fiecare titular în parte. |